ΓΡΑΠΤΗ ΕΡΩΤΗΣΗ E-3793/02

υποβολή: Dorette Corbey (PSE)και Marie Isler Bguin (Verts/ALE) προς την Επιτροπή

(7 Ιανουαρίου 2003)

Θέμα: Ετήσια έκθεση σχετικά με τη Φύση της Ευρώπης και την βιολογική ποικιλία

Στις 14 Μαΐου 2002 το Ευρωπαϊκό Κοινοβούλιο- με πλειοψηφία 370 ψήφωνπέρ, 8 κατά και 14 αποχές- ενέκρινε το ψήφισμα για την βιολογική ποικιλία(1). Στο σημείο 13 το Κοινοβούλιο ζητεί τηνποβολή ετήσιας έκθεσης σχετικά με την Φύση της Ευρώπης και την βιολογική ποικιλία. Οι πληροφορίες σχετικά με την κατάσταση της βιολογικής ποικιλίας της Ευρώπης εξακολουθούν να είναι διασκορπισμένες και ασυντόνιστες. Μία ετήσια έκθεση θα έδινε τη δυνατότητα στο Κοινοβούλιο, το Συμβούλιο και την Επιτροπή να ελέγχουν την κατάσταση της βιολογικής ποικιλίας της Ευρώπης και να αναπτύξουν εγκαίρως απαραίτητα και κατάλληλα μέτρα. Μία ετήσια έκθεση θα παρείχε κίνητρα και θα ενέπνεε εκείνους που καταβάλλουν τις προσπάθειες: η πρόοδος θα ήταν ορατή- και η ύφεση θα αντιμετωπίζετο με νέα ή πρόσθετα μέτρα προστασίας. Θα ήταν μια χρήσιμη προσθήκη στην αξιολόγηση της αποτελεσματικότητας τωνφισταμένων οδηγιών και πολιτικών προστασίας.

1. Είναι διατεθειμένη η Επιτροπή να εκπληρώσει το αίτημα του Κοινοβουλίου και να αναλάβει την πρωτοβουλία για τηνποβολή ετήσιας έκθεσης σχετικά με την Φύση της Ευρώπης και την βιολογική ποικιλία·

2. Για την κατάρτιση ετήσιας έκθεσης, απαιτείται σειρά δεικτών και δίκτυο ελεγκτών. Θα κάνει άραγε η Επιτροπή χρήση του Ευρωπαϊκού Κέντρου για την Προστασία της Φύσης και θα βασισθεί στην πρόοδο που σημειώθηκε στο Κέντρο αυτό για το συντονισμό και την ανάπτυξη των μεθόδων ελέγχου· Με ποιο τρόπο θα συμμετέχει η Επιτροπή στην Ευρωπαϊκή Υπηρεσία Περιβάλλοντος·

(1) Ψήφισμα του Ευρωπαϊκού Κοινοβουλίου σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο όσον αφορά τα σχέδια δράσης για τη βιοποικιλότητα στους τομείς της διατήρησης των φυσικών πόρων, της γεωργίας, της αλιείας και της οικονομικής και αναπτυξιακής συνεργασίας (COM(2001)0162)- C5-0467/2001-2001/2189(COS).

Απάντηση της κας Wallstrm εξ ονόματος της Επιτροπής

(11 Φεβρουαρίου 2003)

Η Επιτροπή ενημερώνει τα Αξιότιμα Μέλη του Κοινοβουλίου ότι συμφωνεί πως οι πληροφορίες σχετικά με την κατάσταση της βιοποικιλότητας στην Ευρώπη παραμένουν αποσπασματικές και αναγνωρίζει την αξία των τακτικών εκθέσεων που παρέχουν τη δυνατότητα στο Κοινοβούλιο, το Συμβούλιο και την Επιτροπή να παρακολουθούν την κατάσταση της βιοποικιλότητας στην Ευρώπη και να επεξεργάζονται εγκαίρως μέτρα, εφόσον απαιτηθεί.

Μολονότι επί του παρόντος δενφίσταται ετήσια έκθεση που θα μπορούσε σφαιρικά και διεξοδικά να ανταποκριθεί στο στόχο του ψηφίσματος για την βιοποικιλότητα (σημείο 13),πάρχει σειρά από τρέχουσες διαδικασίες εκθέσεων με συμμετοχή της Επιτροπής, των κρατών μελών ή/και ευρωπαϊκών οργανισμών που κινείται προς την κατεύθυνση του εν λόγω στόχου. Σε αυτές συγκαταλέγονται: γενικές ετήσιες εκθέσεις (η εαρινή έκθεση, η ετήσια έρευνα για τηνλοποίηση και επιβολή της ευρωπαϊκής νομοθεσίας για το περιβάλλον, και, κατ' αρχήν, η ετήσια ανασκόπηση περιβαλλοντικής πολιτικής)· επίσης, τακτικές (όχι όμως ετήσιες) εκθέσεις για τη φύση και την βιοποικιλότητα που απαιτούνται βάσει των σχεδίων στρατηγικής και δράσης για τη βιοποικιλότητα και των οδηγιών για τα πτηνά και τα ενδιαιτήματα(1)· καθώς και διάφορες εκθέσεις του Ευρωπαϊκού Οργανισμού για το Περιβάλλον (EEA).

Οι ισχύουσες τριετείς και εξαετείς χρονικές περίοδοι για εκθέσεις που προβλέπονται με βάση το κεκτημένο για τη φύση και τη βιοποικιλότητα αντικατοπτρίζουν τηνφιστάμενη συναίνεση κατά την εποχή της θέσπισης κάθε μέσου όσον αφορά την ενδεδειγμένη και εφικτή περιοδικότητα των εκθέσεων. Κατά συνέπεια παραμένει ενδεχομένως ανοικτό το εάν και σε ποιο βαθμό είναι ενδεδειγμένες και εφικτές ετήσιες εκθέσεις για τη φύση και τη βιοποικιλότητα, καθώς επίσης και ο βαθμός της συναίνεσης επί του θέματος μεταξύ των κρατών μελών και των κοινοτικών οργάνων.

Τα θέματα της παρακολούθησης και των δεικτών συνιστούν τη βάση για τις εκθέσεις, αποτελώντας το αντικείμενο σημαντικών εκτελούμενων σχετικών εργασιών. Συγκεκριμένα, ο EEA καταρτίζει για λογαριασμό της Επιτροπής δέσμη δεικτών βιοποικιλότητας για την παρακολούθηση της προόδου βάσει των σχεδίων δράσης για την βιοποικιλότητα. Ενδεχομένως να είναι εφικτός ο προσδιορισμός επιμέρους δέσμης από τους παραπάνω δείκτες, για τους οποίους να είναι δυνατή η συλλογή και ανάλυση δεδομένων σε ετήσια βάση. Ο ΕΕΑ (με το ευρωπαϊκό θεματικό κέντρο του, ETC) έχει επίσης συνάψει σύμβαση με το Ευρωπαϊκό Κέντρο Διατήρησης της Φύσης (ECNC) για την επανεξέταση μεθόδων παρακολούθησης που αφορούν τη διατήρηση της φύσης. Η Επιτροπή, ο EEA (με το ETC), η Κοινή Επιτροπή για τη Διατήρηση της Φύσης στο ΗΒ, το ECNC και το Πρόγραμμα των Ηνωμένων Εθνών για το Περιβάλλον — Περιφερειακό Γραφείο Ευρώπης (UNEP-ROE) δραστηριοποιούνται σε άλλες συναφείς πρωτοβουλίες, όπου περιλαμβάνονται: παρακολούθηση για θέσεις του προγράμματος Natura 2000· παρακολούθηση και εκτίμηση της κατάστασης διατήρησης σε σχέση με κοινοτικές οδηγίες που αφορούν τη φύση· διεθνής ομάδα εργασίας για την παρακολούθηση και τους δείκτες (Bio-MIN)· ευρωπαϊκό πλαίσιο παρακολούθησης και δεικτών βιοποικιλότητας (EBMI-F)· ανάπτυξη γεωργικο-περιβαλλοντικών δεικτών (στο πλαίσιο του έργου IRENA) και η ανάπτυξη δεικτών (περιλαμβανομένων δεικτών για τη φύση και τη βιοποικιλότητα) όσον αφορά την παρακολούθηση προγραμμάτων ανάπτυξης τηςπαίθρου. Η Επιτροπή προτίθεται να συνεχίσει να επιδιώκει τηνποστήριξη εκ μέρους του ΕΟΧ και αναδόχων που διαθέτουν τα κατάλληλα προσόντα, όπως το ECNC, για την αντιμετώπιση των εν λόγω θεμάτων.

Συμπερασματικά, η Επιτροπή θεωρεί ότι είναι ενδεδειγμένη και εφικτή η σύνταξη ετήσιων εκθέσεων σε επιλεγμένες πτυχές των εν λόγω θεμάτων, τα οποία προσδιορίζονται στο σημείο 13 του ψηφίσματος, επί του παρόντος όμως δεν είναι ενδεδειγμένη ή εφικτή η εκπόνηση ετήσιας έκθεσης που θα αντιμετωπίζει σφαιρικά και διεξοδικά τα θέματα αυτά. Ωστόσο, η Επιτροπή είναι ευχαρίστως διατεθειμένη να επανεξετάσει τον βαθμό στον οποίο τα εν λόγω θέματα καλύπτονται επαρκώς απόφιστάμενες εκθέσεις, την έκταση στην οποία θα ήταν ενδεδειγμένη και εφικτή η αντιμετώπιση ενδεχομένων κενών, καθώς και το ενδεδειγμένο μέτρο κατάρτισης ετήσιων εκθέσεων αναφορικά με αλλαγές στη βιοποικιλότητα, την πρόοδο που σημειώθηκε σε προγράμματα και έργα καθώς και την ύπαρξη και διάθεση δεδομένων. Στην εν λόγω επανεξέταση θα συνεκτιμούνταν οι εν εξελίξει εργασίες σε θέματα παρακολούθησης και δεικτών που ενδεχομένως θα αποτελέσει πρόσφορη βάση για επιλεκτικές ετήσιες εκθέσεις για τη φύση και τη βιοποικιλότητα. Η Επιτροπή είναι της γνώμης ότι η επόμενη επανεξέταση της στρατηγικής και των σχεδίων δράσης για την βιοποικιλότητα συνιστά ιδεώδη ευκαιρία προβληματισμού και εξέτασης των εκθέσεων σχετικά με τη φύση και την βιοποικιλότητα.

(1) Οδηγία 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών, ΕΕ L 103 της 25.4.1979 και οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας, ΕΕ L 206 της 22.7.1992.